**IZBORNOM VEĆU MEDICINSKOG FAKULTETA**

**UNIVERZITETA U BEOGRADU**

Komisija za pripremu referata u sastavu:

1. **prof. dr Mirjana Platiša**, vanredni profesor Medicinskog fakulteta Univerziteta u Beogradu
2. **doc. dr Nemanja Rajković**, docent Medicinskog fakulteta Univerziteta u Beogradu
3. **prof. dr Zoran Nikolić**, vanredni profesor Fizičkog fakulteta Univerziteta u Beogradu

određena na sednici Izbornog veća Medicinskog fakulteta u Beogradu održanoj 21.04.2021. godine, analizrala je prijavu na konkurs raspisan u publikaciji Nacionalne službe za zapošljavanje „Poslovi“, objavljen 12.05.2021. godine, za izbor jednog saradnika u zvanje **asistenta** za užu naučnu oblast **Biofizika u medicini,** podnosi sledeći

**R E F E R A T**

Na raspisani konkurs javio se jedan kandidat:

1. Damjan Stojić

A. OSNOVNI BIOGRAFSKI PODACI

Damjan (Aleksandar) Stojić je rođen 14.11.1989. godine u Beogradu. Diplomirani je fizičar i master fizičar. Zaposlen je kao asistent na Institutu za biofiziku u medicini Medicinskog fakulteta Univerziteta u Beogradu.

B. STRUČNA BIOGRAFIJA, DIPLOME I ZVANJA

**Osnovne studije**

Diplomiralo je na Fizičkom fakultetu u Beogradu 09.10.2013. godine na studijskom programu Teorijska i eksperimentalna fizika sa prosečnom ocenom 8,93.

**Poslediplomske studije**

Završio je master akademske studije na Fizičkom fakultetu u Beogradu, studijski program: Teorijska i eksperimentalna fizika, sa prosečnom ocenom 9,67. Master tezu pod nazivom „*T-dualnost u proširenom prostor-vremenu*” odbranio je 29.10.2014. godine pred komisijom u sastavu: prof. dr Maja Burić, prof. dr Voja Radovanović i prof. dr Branislav Sazdović (mentor).

Doktorske studije iz Biofizike upisao je školske 2017/2018. godine na Univerzitetu u Beogradu. Položio je sve predviđene ispite sa prosečnom ocenom 9,37. Školske 2020/2021. godine upisao je četvrtu godinu doktorskih studija.

**Dosadašnji izbori u nastavna i naučna zvanja**

U zvanje asistenta za užu naučnu oblast Biofizika u medicini na Medicinskom fakultetiu u Beogradu izabran je 13.06.2018. godine.

**OBAVEZNI USLOVI**

C. OCENA O REZULTATIMA PEDAGOŠKOG RADA

Od izbora u zvanje asistenta Damjan Stojić učestvuje u vežbama i seminarima iz Biofizike u Medicinskoj fiziologiji i Biofizike u Medicnskoj biohemiji, kao i na predmetu Biofizika u radiologiji u osnovnoj nastavi integrisanih studija medicine na srpskom (56 časova) i na engleskom jeziku. Za školsku 2019/2020. godinu pedagoški rad Damjana Stojića studenti su ocenili sa ocenom 5,00.

D. OCENA REZULTATA U OBEZBEĐIVANJU NAUČNO-NASTAVNOG PODMLATKA

Kandidat se bira u zvanje asistenta.

E. NAUČNI I STRUČNI RAD

**a) Spisak radova i saopštenja**

**Originalni radovi *in extenso*** **u časopisima sa *JCR* liste**

1. **Stojić D**, Radošević D, Rajković N, Marić DL, Milošević NT. Classification by morphology of multipolar neurons of the human principal olivary nucleus. *Neurosci Res*. 2020 Dec 24. doi: 10.1016/j.neures.2020.10.005. (M22, IF = 3,304)

**Ceo rad u zborniku međunarodnog skupa (M33)**

2. Milošević NT, **Stojić D**, Vraneš V. The Binary Images of Aspiny Neurons from the Human Neostriatum: Cluster Classification Using Parameters of Monofractal Analysis. 22nd International Conference on Control Systems and Computer Science (CSCS), 2019, pp. 501-506.

**Izvod u zborniku međunarodnog skupa (M34)**

1. Milošević NT, Vraneš V, **Stojić D**. Artificial neural networks and multidimensional approach in the classification: 2D images of neurons from the human dentate nucleus. 8th Regional Biophysics Conference (RBC 2018), 16th to 18th May 2018, Zreče, Slovenia. Book of Abstracts S05-OR-07, p 42.

2. Vraneš V, Milošević NT, **Stojić D**. Gray level co-occurrence matrix analysis in medical investigation: 2D images of the aspiny neurons from the human neostriatum. 8th Regional Biophysics Conference (RBC 2018), 16th to 18th May 2018, Zreče, Slovenia. Book of Abstracts PS-75, p 148.

**b) Rukovođenje i učešće u projektima**

Tokom 2019. godine bio je saradnik na projektu osnovnih istraživanja „Plastičnost mozga tokom starenja: uticaj dijetalne restrikcije i anestezije“ (Projekat broj 173056 Ministarstva prosvete, nauke i tehnološkog razvoja Republlike Srbije, rukovodilac prof. dr Selma Kanazir).

F. OCENA O REZULTATIMA NAUČNOG I ISTRAŽIVAČKOG RADA

Kandidat se uspešno bavio analizom fraktalnih slika i starosnim morfološkim promenama parametara sa slika neurona i glijalnih ćelija dobijenih pomoću svetlosnog (optičkog) mikroskopa. Rezultat ovakve analize je redukcija parametara pomoću analize glavnih komponenata i podela grupa slika po starostii pa kranji zaključak je da najbolje rezultate daju prvenstveno geometrijski parametri. Kompjuterske neuronske mreže nisu dale impozantne rezultate zbog prvenstveno skromne veličine uzorka koji bi dao pouzdaniji rezultat. Određeni rad je zapažen u okviru projekta „Plastičnost mozga tokom starenja: uticaj dijetalne restrikcije i anestezije“ na biološkom institutu „Siniša Stanković“ gde su se istraživali odgovori glijalnih ćelija na različitu dijetu i anesteziju.

G. OCENA O ANGAŽOVANJU U RAZVOJU NASTAVE I DRUGIH DELATNOSTI VISOKOŠKOLSKE USTANOVE

Damjan Stojić savesno priprema i stručno i odgovorno izvodi nastavu na srpskom, kao i nastavu na engleskom jeziku. Tokom trogodišnjeg rada na Institutu za Biofiziku u medicini kontinuirano se usavršava u svom delokrugu rada i kroz obrazovni proces prenosi studentima savremene naučne informacije.

**ZAKLJUČAK I PREDLOG KOMISIJE**

Uvidom i analizom konkursnog materijala Komisija je utvrdila da kandidat Damjan Stojić ispunjava sve uslove za ponovni izbor u asistenta propisane Zakonom o visokom obrazovanju Republike Srbije i Pravilnikom Medicinskog fakulteta u Beogradu. Kandidat je u toku dosadašnjeg rada pokazao kvalitetan akademski razvoj i ozbiljan pristup pedagoškom i naučno-istraživačkom radu.

**Na osnovu svega navedenog Komisija jednoglasno i sa zadovoljstvom predlaže Izbornom veću Medicinskog fakulteta da izbere Damjana Stojića u zvanje asistenta za užu naučnu oblast Biofizika u medicini na Medicinskom fakultetu Univerzteta u Beogradu**.

U Beogradu, 14.07.2021.

Komisija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. dr Mirjana Platiša, vanredni profesor Medicinskog fakulteta Univerziteta u Beogradu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doc. dr Nemanja Rajković, docent

Medicinskog fakulteta Univerziteta u Beogradu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. dr Zoran Nikolić, vanredni profesor

Fizičkog fakulteta Univerziteta u Beogradu